חגי ארד

חגי ארד (נולד ב-23 בדצמבר 1975) הוא מפיק ובמאי קולנוע ישראלי. ארד ושותפו אלעד פלג הם המייסדים, המנהלים והמפיקים הראשיים של חברת "דרומהפקות". לצד זאת עוסק ארד בהוראה וביזמות חברתית בתחום הקולנוע.

סרטים שהפיק הוקרנו בפסטיבלי קולנוע בישראל ובעולם, וזכו בפרסים ישראליים, בהם פרס פסטיבל אוטופיה לסרט הישראלי הטוב ביותר, פרס אופיר לשנת 2019 ופרס הפורום הדוקומנטרי בישראל עבור הסרט התיעודי הקצר הטוב ביותר, וכן בציונים לשבח ופרסים בינלאומיים: פרס "נמר הזהב" לשחקן ראשי בקנדה, ופרס הפדרציה הבינלאומית של מבקרי הקולנוע, שניהם עבור הסרט "עלים אדומים" בכיכובו של השחקן האתיופי דבבה אשטו.

== ביוגרפיה ==
חגי ארד נולד וגדל בקיבוץ גבים שבמועצה האזורית שער הנגב. את שירותו בצה"ל עשה כלוחם בנח"ל המוצנח. בשנים 1999–2003 הוא למד בבית הספר לאומנויות הקולנוע והמסך במכללת ספיר, סיים בהצטיינות תואר ראשון בקולנוע וזכה במלגת במאי מצטיין מטעם קרן התרבות אמריקה-ישראל. כעבודת גמר הפיק ארד וביים את הסרט התיעודי הקצר "הנוסע ה-74" שבו התמודד עם חוויית ליל אסון המסוקים, עת נשלח כחייל לפנות את גופות חללי האסון. הסרט הוצג בפסטיבל הקולנוע "דוקאביב" ובפסטיבלים רבים ברחבי העולם.

עם סיום לימודיו, ארד ביים את הסרט התיעודי "גם וגם", בהפקת yes דוקו וקרן גשר לקולנוע רב תרבותי. הסרט, שפתח את רצועת "דוקו ישראלי" ב-31 באוקטובר 2005, בוחן את תופעת הגמגום כתוצאה של תורשה, חיקוי או התניה חברתית, על רקע היותו של ארד מגמגם, וכך אביו ושלושה מארבעת אחיו.

בין השנים 2006 ו-2008 שימש ארד כרכז הפקות גמר במחלקה לקולנוע של מכללת ספיר, ומשנת 2008 עד 2013 עבד בעמותת "גוונים" בעיר שדרות, שם ניהל את תוכנית "חבר-הד" לצעירים שחוו משבר נפשי, ריכז את תוכנית ההסברה "נגיש להרגיש", וכן יזם את תוכנית המפגשים "סינמנגיש" המשלבת קולנוע, תרבות, יצירה ומגבלה, בשיתוף סינמטק שדרות ובתמיכת קרן IDB, קרן רבינוביץ וקרן "לרון" של משרד הרווחה.

בשנת 2008 הקים ארד יחד עם אלעד פלג, את חברת "דרומהפקות" ששמה לה למטרה להביא לקולנוע את קולם של מי שלא נמצאים במרכז תקשורת ההמונים בישראל, כגון: בני אדם עם לקויות, מהגרים ומיעוטים, תושבי פריפריה ונשים, ולקדם את זכויות האדם ובעלי חיים. מאז הקמת החברה הפיקו ארד ופלג מעל עשרים סרטים תיעודיים ועלילתיים.

משנת 2013 משמש ארד כמורה לקולנוע במוסד החינוכי "שקמה" בקיבוץ יד מרדכי, ומשנת 2019 הוא לומד לתואר שני בתרבות הקולנוע באוניברסיטת חיפה. לצד זאת, ארד הוא מרצה, עורך תסריט ולֶקְטוֹר בקרנות התומכות ביצירות קולנוע.

== חיים פרטיים ==
ארד מתגורר בלהבים שבדרום ישראל,נשוי ליהודית (דיתי) הורביץ-ארד, ואב לארבעה. .

== פילמוגרפיה ==
{| class="wikitable"
|+
!שנת הפצה
!שם הסרט
!סוגה
!בימוי
!הערות
!מקורות
|-
|2003
|הנוסע ה-74
|סרט תיעודי אוטוביוגרפי קצר
|חגי ארד
|
* עבודת גמר לימודי תואר ראשון.
|
|-
|2006
|גם וגם
|סרט תיעודי אוטוביוגרפי
|חגי ארד
|
* סרט הביכורים של ארד.
* תמיכה ומימון: yes דוקו; קרן גשר לקולנוע רב תרבותי.
|
|-
|2010
|אחד על אחד
|סרט תיעודי אוטוביוגרפי
|דורי ריבקין
|
* תמיכה ומימון: הקרן החדשה לקולנוע וטלוויזיה; הרשות השנייה; מפעל הפיס.
|
|-
|2013
|חלום קוסטוריצה
|סרט תיעודי סוריאליסטי
|איל סיבי
|
* תמיכה ומימון: נגה תקשורת וערוץ 8.
|
|-
|2014
|עלים אדומים
|דרמה עלילתית
|בזי גטה
|
* קופרודוקציה ישראלית-אתיופית.
* פרס "נמר הזהב" לשחקן ראשי (דבבה אשטו) בפסטיבל הקולנוע והטלוויזיה הבינלאומי בקנדה.
* פרס הפדרציה הבינלאומית של מבקרי הקולנוע (FIPRESCI) במסגרת פסטיבל הקולנוע ירושלים 2014.
* פרס ע"ש ענת פרחי לסרט הביכורים הטוב ביותר בפסטיבל הקולנוע ירושלים 2014.
* תמיכה ומימון: קרן הקולנוע הישראלי; מועצת הכבלים והלוויין; קרן גשר לקולנוע רב תרבותי; קרן אבי חי; yes; מפעל הפיס.
|
|-
|2014
|החיים על פי אוהד
|סרט תיעודי
|ערי דניאל ארליך
|
* ציון לשבח בפסטיבל "דוקאביב" 2014.
* ציון לשבח בפסטיבל הבינלאומי לקולנוע סביבתי, איטליה, 2015.
* תמיכה ומימון: הקרן החדשה לקולנוע וטלוויזיה; yes דוקו; מפעל הפיס.
|
|-
|2015
|ערומים
|סרט עלילתי קצר
|יורם זקס
|
* תמיכה ומימון: קרן מקור לסרטי קולנוע וטלוויזיה.
|
|-
|2015
|בדרכו שלו
|סרט תיעודי קצר
|גולן רייז
|
* סרט טלוויזיה המתעד את סיפורו של אליסף פרץ, בנה של מרים פרץ. הוקרן בערוץ עשר.
* תמיכה ומימון: ערוץ עשר.
|
|-
|2015
|אינרציה
|דרמה; מסתורין
|עידן חגואל
|
* ציון לשבח בפסטיבל אוטופיה 2015.
* הוקרן בפסטיבל ברלין 2016 ובמסגרת התחרות הרשמית בפסטיבל חיפה 2015.
* תמיכה ומימון: קרן יהושע רבינוביץ.
|
|-
|2015
|החקירה
|דרמה
|ארז פרי
|
* קופרודוקציה ישראלית-גרמנית.
* מבוסס על האוטוביוגרפיה של רודולוף הס.
* תמיכה ומימון: הערוץ הראשון; הקרן החדשה לקולנוע וטלוויזיה; מפעל הפיס.
|
|-
|2016
|מחוץ לפריים
|סרט תיעודי קצר
|טל אביטן
|
* תיעוד סיפורם של צלמי עיתונות ישראליים בדרום.
* תמיכה ומימון: הקרן החדשה לקולנוע וטלוויזיה; הרשות השנייה.
|
|-
|2017
|בין העולמות
|סרט עלילתי
|מיה חטאב
|
* הוקרן בפסטיבל חיפה ובפסטיבל הקולנוע הבינלאומי בבוסאן , קוריאה הדרומית.
* תמיכה ומימון: קרן מקור; המיזם לקולנוע וטלוויזיה בירושלים; קרן גשר לקולנוע רב תרבותי; קרן הקולנוע הישראלי.
|
|-
|2017
|אנתרקס
|דוקו-דרמה;
פאונד פוטג'
|שי שרף
|
* פרס הסרט הישראלי הטוב ביותר בפסטיבל אוטופיה.
* היה מועמד לפרס "אופיר" 2018 לאיפור הטוב ביותר.
* תמיכה ומימון: הקרן הלדשה לקולנוע וטלוויזיה; קרן הקולנוע הישראלי; המיזם לקולנוע וטלוויזיה בירושלים; פסטיבל קולנוע דרום; מפעל הפיס.
|
|-
|2017
|המחברות של אליש
|סרט תיעודי
|גולן רייז
|
* פרס העריכה (שרון יעיש) בפסטיבל "דוקאביב" 2017.
* תמיכה ומימון: הרשות השנייה; הקרן החדשה לקולנוע וטלוויזיה.
|
|-
|2018
|הסוסיתא של הרצל
|סרט נעורים עלילתי
|דויד קריינר
|
* מועמד לפרס העריכה בתחרות פרסי אופיר 2018.
* הפקה משותפת עם סרטי יונייטד קינג.
* תמיכה ומימון: קרן יהושע רבינוביץ; קרן גשר לקולנוע רב תרבותי; שידורי קשת.
|
|-
|2018
|דֶער נִסְתֶּר
|סרט תיעודי
|נהר שבתאי
|
* על אודות משפחת קולין ואהרן שבתאי.
* הוקרן במסגרת תחרות הסרטים הישראלייפ בפסטיבל "דוקאביב" 2018.
* תמיכה ומימון: ערוץ 8.
|
|-
|2019
|זונה כמוני
|סרט תיעודי
|יעל שחר
שרון יעיש
|
* פרס אופיר לסרט התיעודי הקצר הטוב ביותר.
* פרס הסרט התיעודי הטוב ביותר באורך עד שעה 2019 מטעם הפורום הדוקומנטרי בישראל.
* תמיכה ומימון: yes דוקו; הקרן החדשה לקולנוע וטלוויזיה; מפעל הפיס.
|
|-
|2019
|המוסד (סרט)
|פרודיה
|אלון גור אריה
|
* אתחול לסרט קצר משנת 2007.
* הפקה משותפת עם "סרטי יונייטד קינג".
* תמיכה ומימון: קרן יהושע רבינוביץ; המיזם לקולנוע וטלוויזיה בירושלים; שידורי קשת.
|
|-
|2019
|מלך החגיגת
|הנפשה
|אורי מרנץ
|
* בשלב פוסט-פרודקשן
* תמיכה ומימון: yes דוקו; המיזם לקולנוע וטלוויזיה בירושלים; הקרן החדשה לקולנוע וטלוויזיה.
|
|-
|2020
|על כיסא הבמאי יושבת אישה
|סרט תיעודי
|סמדר זמיר
|
* סרט מזווית פמיניסטית על במאיות בקולנוע העלילתי בישראל.
* בשלב העריכה.
* תמיכה ומימון: קרן יהושע רבינוביץ; קרן גשר לקולנוע רב תרבותי; פסטיבל קולנוע דרום; "כיוונים".
|
|-
| 2022
|לוס אנג'לס דרום
|מחזמר תיעודי
|גולן רייז
שרון יעיש
|
* סיפור העיר קריית מלאכי.
* הופק על ידי ארד, אהרון פאר ואלעד פלג
* תמיכה ומימון: רשת מדיה; הקרן החדשה לקולנוע וטלוויזיה; פסטיבל דוקאביב.
|
|-
|אין פרטים
|הבוס
|סרט תיעודי
|ניר דרבסי
|
* בשלב פוסט-פרודקשן.
* תמיכה ומימון: yes דוקו.
|
|-
|אין פרטים
|טיול אבות
|סרט תיעודי
|גולן רייז
שרון יעיש
|
* בשלב העריכה.
* תמיכה ומימון: yes דוקו; קרן יהושע רבינוביץ.
|
|-
|אין פרטים
|בין שני הרים
|סרט תיעודי
|דורי ריבקין
|
* צולם בשם הראשוני "מדבר התועים".
* בשלב העריכה.
* תמיכה ומימון: הרשות השנייה.
|
|-
|אין פרטים
|מתוך הנפש
|סרט תיעודי
|יונתן ניר
|
* בשלב הצילומים.
* תמיכה ומימון: קרן יהשע רבינוביץ; קרן גשר לקולנוע רב תרבותי.
|
|-
|אין פרטים
|עיד
|סרט עלילתי קצר
|קאיד אבו לטיף
יוסף אבו מידעם
|
* הפקה משותפת עם שלומי אלקבץ.
* התסריט זכה בציון לשבח ומענק מטעם קרן גשר לקולנוע רב תרבותי, במסגרת פסטיבל הסרטים הבינלאומי חיפה ה-32 (2016).
* לפני שלב הצילומים.
* תמיכה ומימון: קרן יהושע רבינוביץ; קרן גשר לקולנוע רב תרבותי.
|
|-
|אין פרטים
|עקרה
|סרט עלילתי
|מרדכי ורדי
|
* לפני שלב הצילומים.
* תמיכה ומימון: קרן יהושע רבינוביץ; הקרן הגלילית לקולנוע ולטלוויזיה.
|
|}

==קישורים חיצוניים==

== הערות שוליים ==

קטגוריה:אנשי קולנוע ישראלים
קטגוריה:מפיקי קולנוע ישראלים
קטגוריה:במאי קולנוע ישראלים
קטגוריה:זוכי פרס אופיר
קטגוריה:להבים: אישים
קטגוריה:בוגרי המכללה האקדמית ספיר
קטגוריה:ישראלים שנולדו ב-1975
קטגוריה:גבים: אישים